Ericu950/Stoicheia-meter-silver huggingface dataset:
ἡγοῦμαι γὰρ ἐξαπατᾶν μὲν εἶναι βουλομένου σκοπεῖν ὅντιν ὑμᾶς τρόπον τοὺς ἀκούοντας τὰ τοῦ πράγματος δυσχερῆ τῷ λόγῳ συγκρύψεται , ἁπλῶς δὲ πεπεικότος αὑτὸν ὑμῖν προσφέρεσθαι τοῦτο πρῶτον εἶναι , εἰπεῖν πότερ ἐγνωκὼς παρελήλυθεν , ἵν ἐὰν μὲν ἀκούσαντες τοῦτο τοὺς μετὰ ταῦτα λόγους βούλησθ ἀκούειν , καὶ διδάσκῃ καὶ φράζῃ τὰ βέλτισθ αὑτῷ δοκοῦντα , ἂν δ ἀποδοκιμάσητε , ἀπηλλαγμένος ᾖ καὶ μή θ ὑμῖν ἐνοχλῇ μή θ αὑτὸν κόπτῃ .
ἐγὼ δὴ τοῦτο πρῶτον ἐρῶ .
ἐμοὶ δοκεῖ Μυτιληναίων ὁ δῆμος ἠδικῆσθαι , καὶ δίκην ὑμῖν ὑπὲρ αὐτοῦ προσήκειν λαβεῖν .
καὶ ὅπως λήψεσθ ἔχω λέγειν , ἐπειδὰν ὡς ἠδίκηνται καὶ ὑμῖν προσήκει βοηθεῖν ἐπιδείξω .
πρῶτον μὲν οὐ πάνυ θαυμαστόν ἐστιν , ὦ ἄνδρες Ἀθηναῖοι , τὸ μὴ ῥᾳδίους τοῖς συμβουλεύειν βουλομένοις εἶναι τοὺς λόγους ·
ὅταν γὰρ τὰ πράγματ ἔχῃ φαύλως περὶ ὧν δεῖ σκοπεῖν , δυσχερεῖς ἀνάγκη περὶ αὐτῶν εἶναι καὶ τὰς συμβουλίας 0 .
εἰ μὲν οὖν ἐκ τοῦ μὴ θέλειν ἀκούειν ἐλπὶς ταῦτα γενέσθαι βελτίω , τοῦτο χρὴ πράττειν 0 ·
εἰ δὲ χείρω μὲν ἅπαντα , βέλτιον δ οὐδὲν ἐκ τούτου γενήσεται , τί δεῖ , πρὸς τὸ φαυλότατον ἐλθεῖν ἐάσαντας , ἐκ πλείονος ἢ νῦν καὶ χαλεπωτέρως σῴζειν πειρᾶσθαι , ἐξὸν ἐκ τῶν παρόντων ἔτι καὶ νῦν ἐπανορθώσασθαι καὶ προαγαγεῖν ἐπὶ τὸ βέλτιον 0 ;
τὸ μὲν οὖν ὀργίλως ὑμᾶς ἔχειν εἰκός ἐστιν ταῦτα πάσχοντας ·
τὸ δὲ μὴ τοῖς αἰτίοις , ἀλλὰ πᾶσιν ἐφεξῆς ὀργίζεσθαι , τοῦτ οὐκέτ εἰκὸς οὐ δ ὀρθῶς ἔχον ἐστίν .
οἱ γὰρ μηδενὸς μὲν αἴτιοι τῶν παρεληλυθότων , τὰ δὲ λοιπὰ πῶς ἔσται βελτίω λέγειν ἔχοντες , χάριν , οὐκ ἀπέχθειαν κομίσαιντ ἂν δικαίως παρ ὑμῶς ·
οὕς , ἐὰν ἀκαίρως δυσκολαίνητε , ὀκνεῖν ἀνίστασθαι ποιήσετε .
καίτοι ἔγωγ οὐκ ἀγνοῶ , ὅτι πολλάκις οὐ τοῖς αἰτίοις , ἀλλὰ τοῖς ἐμποδὼν οὖσι τοῖς ὀργιζομένοις ἀηδές τι παθεῖν συνέβη ·
ὅμως δ ἀνέστην συμβουλεύσων ·
πιστεύω γὰρ ἔγωγ , ὦ ἄνδρες Ἀθηναῖοι , φλαύρου μὲν μηδενὸς αἴτιος ὢν εὑρεθήσεσθαι , βελτίω δ ἑτέρων ὑμῖν ἔχειν συμβουλεῦσαι .
τὰ μὲν γεγενημέν , ὦ ἄνδρες Ἀθηναῖοι , τοιαῦθ οἷα πάντες ἀκηκόατε ·
δεῖ δ ὑμᾶς μηδὲν ἐκπεπληγμένως διακεῖσθαι , λογιζομένους ὅτι πρὸς μὲν τὰ παρόντ ἀθύμως ἔχειν οὔ τε τοῖς πράγμασι συμφέρον οὔ θ ὑμῶν ἄξιόν ἐστιν , τὸ δὲ ταῦτ ἐπανορθοῦν αὑτοῖς ἡγεῖσθαι προσῆκον τῆς ὑμετέρας δόξης ἄξιον ἂν φανείη .
χρὴ δὲ τοὺς ὄντας οἷοι φήσαιτ ἂν ὑμεῖς εἶναι , ἐν τοῖς δεινοῖς ἑτέρων διαφέροντας φαίνεσθαι .
ἐγὼ δ οὐδαμῶς μὲν ἂν ἐβουλόμην ταῦτα συμβῆναι τῇ πόλει , οὐ δ ἀτυχεῖν ὑμᾶς οὐδέν ·
εἰ δ ἄρ ἔδει γενέσθαι καί τι δαιμόνιον τοῦτ ἀπέκειτο , ὥσπερ πέπρακται τὰ γεγενημένα , λυσιτελεῖν οἴομαι .
τὰ μὲν γὰρ τῆς τύχης ὀξείας ἔχει τὰς μεταβολὰς καὶ κοινὰς ἀμφοτέροις τὰς παρουσίας ·
ἃ δ ἂν δι ἀνδρῶν κακίαν πραχθῇ , βεβαίους ποιεῖ τὰς ἥττας .
οἴομαι μὲν οὖν οὐ δὲ τοὺς κεκρατηκότας ἀγνοεῖν ὅτι βουληθέντων ὑμῶν καὶ παροξυνθέντων τῷ γεγενημένῳ , οὐ πάνυ πω δῆλον πότερον εὐτύχημ ἢ καὶ τ οὐναντίον αὐτοῖς ἐστιν τὸ πεπραγμένον 0 ·
εἰ δ ἄρ ἐπῆρκε τὸ πρᾶγμ αὐτοὺς θρασύνεσθαι , κ ἂν τοῦτο πρὸς ὑμῶν ἤδη γίγνοιτο .
ὅσῳ γὰρ ἂν μᾶλλον καταφρονήσωσι , τοσούτῳ θᾶττον ἁμαρτήσονται .
οὔ μοι δοκεῖτ , ὦ ἄνδρες Ἀθηναῖοι , περὶ ἧς οἴεσθε πόλεως νυνὶ μόνον βουλεύεσθαι , ἀλλ ὑπὲρ πασῶν τῶν συμμαχίδων 0 .
ὅπως γὰρ ἂν περὶ ταύτης γνῶτε , πρὸς ταῦτ εἰκὸς ἀποβλέποντας τοὺς ἄλλους καὶ αὑτοὺς τῶν αὐτῶν τεύξεσθαι νομίζειν 0 .
ὥστε δεῖ καὶ τοῦ βελτίστου καὶ τῆς ὑμετέρας αὐτῶν ἕνεκα δόξης σπουδάσαι , ὅπως ἅμα καὶ συμφέροντα καὶ δίκαια φανήσεσθε βουλευόμενοι .
ἡ μὲν οὖν ἀρχὴ τῶν τοιούτων πραγμάτων ἁπάντων ἐστὶν τῶν στρατηγῶν ·
ὧν οἱ πλεῖστοι τῶν παρ ὑμῶν ἐκπλεόντων οὐ τοὺς ὑμετέρους φίλους , οὓς διὰ παντὸς τοῦ χρόνου τῶν αὐτῶν κινδύνων μετεσχηκότας παρειλήφασιν , τούτους θεραπεύειν οἴονται δεῖν , ἀλλ ἰδίους φίλους ἕκαστος ἑαυτῷ κατασκευάσας ὑμᾶς ἀξιοῖ τοὺς αὑτῶν κόλακας καὶ ὑμετέρους ἡγεῖσθαι φίλους ·
οὗ πᾶν ἐστι τ οὐναντίον .
οὔ τε γὰρ ἐχθροτέρους οὔ τ ἀναγκαίους μᾶλλον ἐχθροὺς ἂν τούτων εὕροιτε .
ὅσῳ γὰρ πλείω παρακρουόμενοι πλεονεκτοῦσιν , τοσούτῳ πλειόνων ὀφείλειν ἡγοῦνται δίκην δοῦναι ·
οὐδεὶς δ ἂν γένοιτ εὔνους τούτοις ὑφ ὧν ἄν τι κακὸν πείσεσθαι προσδοκᾷ .
τοῦ μὲν οὖν κατηγορεῖν ἴσως οὐχ ὁ παρὼν καιρός 0 ·
ἃ δ ἡγοῦμαι συμφέρειν ὑμῖν , ταῦτα συμβουλεύσω .
οὐδέν , ὦ ἄνδρες Ἀθηναῖοι , τῶν πάντων ὑμῶν οὕτως οἴομαι κακόνουν εἶναι τῇ πόλει ὥστε μὴ χαλεπῶς φέρειν μη δὲ λυπεῖσθαι τοῖς γεγενημένοις .
εἰ μὲν τοίνυν ἀγανακτοῦντας ἦν ἄπρακτόν τι ποιῆσαι τούτων , τοῦτ ἂν ἔγωγε παρῄνουν ὑμῖν ἅπασιν ·
ἐπειδὴ δὲ ταῦτα μὲν οὐκ ἂν ἄλλως ἔχοι , δεῖ δ ὑπὲρ τῶν λοιπῶν προνοηθῆναι ὅπως μὴ τ αὐτὰ πείσεσθε , ὥσπερ , ὦ ἄνδρες Ἀθηναῖοι , νῦν γεγενημένων ἀγανακτεῖτε , οὕτω χρὴ σπουδάσαι ὑπὲρ τοῦ μὴ πάλιν τ αὐτὰ συμβῆναι , καὶ νομίζειν μηδέν ἔχειν λόγον εἰπεῖν τῶν συμβουλευόντων τοιοῦτον , ὃς δυνήσεται σῷσαι τὰ παρόντα μηδενὸς ὑμῶν μηδὲν συναραμένου ·
οὐ γὰρ ἂν λόγος , ἀλλὰ θεός τις ὁ τοιοῦτος εἴη .
ἡ μὲν οὖν ἀρχὴ τοῦ ταῦθ οὕτως ἔχειν ἐκεῖθεν ἤρτηται , ἐκ τοῦ τῆς παραχρῆμα πρὸς ὑμᾶς ἕνεκα χάριτος ἐνίους τῶν λεγόντων ἐνταυθοῖ δημηγορεῖν , ὡς οὔ τ εἰσφέρειν οὔ τε στρατεύεσθαι δεῖ , πάντα δ αὐτόματ ἔσται .
ἔδει μὲν οὖν ταῦθ ὑπ ἄλλου τινὸς ἐξελέγχεσθαι μετὰ τοῦ λυσιτελοῦντος τῇ πόλει ·
δοκεῖ δέ μοι τρόπον τινὰ καὶ νῦν ἀμείνων ἡ τύχη περὶ ὑμᾶς τῶν ἐφεστηκότων εἶναι .
τὸ μὲν γὰρ ἕκαστ ἀπόλλυσθαι τῆς τῶν ἐπιμελουμένων κακίας σημεῖον προσήκει ποιεῖσθαι ·
τὸ δὲ μὴ πάλαι πάντ ἀπολωλέναι τῆς ὑμετέρας τύχης εὐεργέτημ ἔγωγε κρίνω .
ἐν ᾧ τοίνυν ἡ τύχη διαλείπει καὶ τοὺς ἐχθροὺς ἀνέχει , τῶν λοιπῶν ἐπιμελήθητε .
εἰ δὲ μή , σκοπεῖθ ὅπως μὴ ἅμα τούς τ ἐφεστῶτας ἑκάστοις ὑμεῖς κρινεῖτε , καὶ τὰ πράγμαθ ὑμῶν , ὦ ἄνδρες Ἀθηναῖοι , κλινεῖ 0 .
οὐ γὰρ ἔσθ ὅπως ταῦτ ἄνευ μεγάλου τινὸς κακοῦ στήσεται , μηδενὸς ἀντιλαμβανομένου .
οὐδέν ἐστιν , ὦ ἄνδρες Ἀθηναῖοι , τοῦτ ἄλογον , τοὺς ἀεὶ καὶ συνεχῶς ὑπὲρ τῶν ὀλιγαρχιῶν πολιτευομένους καὶ νῦν ταῦτα ποιοῦντας ἐξελέγχεσθαι .
ἀλλ ἐκεῖνο μᾶλλον ἄν τις εἰκότως θαυμάσαι , τὸ τοὺς εἰδότας ὑμᾶς ταῦτα πολλάκις ἥδιον τούτων ἀκούειν ἢ τῶν ὑπὲρ ὑμῶν λεγόντων 0 .
ἴσως μὲν οὖν ὥσπερ οὐ δ ἰδίᾳ ῥᾴδιόν ἐστιν ἅπαντ ὀρθῶς πράττειν , οὕτως οὐ δὲ κοινῇ 0 1 ·
ἀλλ οὐ δὴ τὰ μέγιστά γε χρὴ παρορᾶν .
τὰ μὲν οὖν ἄλλα πάντ ἐστὶν ἐλάττω ·
ὅταν δ ὑπὲρ πολιτείας καὶ σφαγῶν καὶ δήμου καταλύσεως εὐχερῶς ἀκούητε , πῶς οὐκ ἔξω χρὴ τοῦ φρονεῖν ὑμᾶς ἡγεῖσθαι ;
οἱ μὲν γὰρ ἄλλοι πάντες ἄνθρωποι τοῖς ἑτέρων παραδείγμασι χρώμενοι μᾶλλον εὐλαβεῖς αὐτοὶ γίγνονται ·
ὑμεῖς δ οὐ δὲ τὰ τοῖς ἄλλοις συμβαίνοντ ἀκούοντες φοβηθῆναι δύνασθε , ἀλλ ἃ τοὺς ἰδίᾳ περιμένοντας ἀβελτέρους νομίζετε , ταῦτ αὐτοὶ δημοσίᾳ μοι δοκεῖτ ἀναμένειν παθόντες αἰσθέσθαι .
οὐδεὶς πώποτ ἴσως ὑμῶν ἐζήτησεν , ὦ ἄνδρες Ἀθηναῖοι , τί δήποθ οἱ κακῶς πράττοντες ἄμεινον περὶ τῶν πραγμάτων τῶν εὖ πραττόντων βουλεύονται .
ἔστι δ οὐχ ἑτέρωθέν ποθεν τοῦτο γιγνόμενον , ἀλλ ὅτι συμβαίνει τοῖς μὲν μή τε φοβεῖσθαι μηδὲν μή θ ἅν τις λέγοι δεινὰ προσήκονθ αὑτοῖς ἡγεῖσθαι , τοὺς δὲ πλησίον ὄντας τῶν ἁμαρτημάτων , ὅταν εἰς τὸ κακῶς πράττειν ἀφίκωνται , σώφρονας πρὸς τὰ λοιπὰ καὶ μετρίους ὑπάρχειν .
σπουδαίων τοίνυν ἐστὶν ἀνθρώπων , ὅταν βελτίστῃ τῇ παρούσῃ τύχῃ χρῶνται , τότε πλείω τὴν σπουδὴν πρὸς τὸ σωφρονεῖν ἔχειν ·
οὐδὲν γὰρ οὔ τε φυλαττομένοις οὕτω δεινὸν ὥστ ἀφύλακτον εἶναι , οὔ τ ὀλιγωροῦσιν ἀπροσδόκητον παθεῖν .
λέγω δὲ ταῦτ οὐχ ἵνα τὴν ἄλλως ὑμᾶς δεδίττωμαι , ἀλλ ἵνα μὴ διὰ τὴν παροῦσαν εὐπραξίαν , ἃ γένοιτ ἄν , εἰ μὴ προνοήσεσθε τῶν πραγμάτων , δείν ἀκούοντες καταφρονῆτε , ἀλλ ἄνευ τοῦ παθεῖν , ὥσπερ ἐστὶν προσῆκον φάσκοντάς γε μηδένων ἀπολείπεσθαι τῷ σωφρονεῖν , φυλάξησθε .
οὐχὶ τὸν αὐτὸν εἶναι καιρὸν ὑπείληφ , ὦ ἄνδρες Ἀθηναῖοι , τοῦ τε χαρίζεσθαι καὶ τοῦ τὰ δοκοῦντά μοι βέλτιστα παραινεῖν .
πολλάκις γὰρ ὁρῶ τὸ χαρίζεσθαί τι παρὰ γνώμην πλείον ἀπέχθειαν ἐνεγκὸν τοῦ τὸ πρῶτον ἐναντιωθῆναι .
εἰ μὲν οὖν ἅπαντες ἐγιγνώσκετε τ αὐτά , οὔ τ ἄν , εἴ μοι τὰ δέοντ ἐδοκεῖτε προαιρεῖσθαι , παρῆλθον , περίεργον ἡγούμενος τοῖς ἀφ αὑτῶν ἃ χρὴ ποιοῦσι λέγειν , οὔ τ ἂν εἰ τ οὐναντίον 0 ·
μᾶλλον γὰρ ἂν ἡγησάμην ἕν ὄντ ἐμαυτὸν ἀγνοεῖν τὰ κράτιστ ἢ πάντας ὑμᾶς 0 .
ἐπειδὴ δ ὁρῶ τινὰς ὑμῶν τ αὐτὰ μὲν γιγνώσκοντας ἐμοί , τ ἀναντία δ ἄλλοις , πειράσομαι μετὰ τούτων τοὺς ἑτέρους πεῖσαι .
εἰ μὲν οὖν οἰήσεσθε δεῖν μὴ θέλειν ἀκούειν , οὐκ ὀρθῶς ποιήσετε ·
ἂν δ ἀκούσητε σιωπῇ καὶ τοῦθ ὑπομείνητε , δυοῖν ἀγαθοῖν θάτερον ὑμῖν ὑπάρξει ·
ἢ γὰρ πεισθήσεσθε , ἄν τι δοκῶμεν λέγειν συμφέρον , ἢ βεβαιότερον περὶ ὧν ἐγνώκατ ἔσεσθε πεπεισμένοι .
ἂν γάρ , οἷς τι διαμαρτάνειν οἰόμεθ ἡμεῖς ὑμᾶς , ταῦτα μηδενὸς ἄξια φανῇ , μετ ἐλέγχου τὰ δεδογμένα νῦν ὑμεῖς ἔσεσθ ᾑρημένοι .
βουλοίμην ἄν , ὦ ἄνδρες Ἀθηναῖοι , περὶ ὧν ηὐδοκίμηκε λέγων παρ ὑμῖν ὁ δεῖνα , ἐπὶ τῶν ἔργων πραττομένων ἴσον αὐτῷ τὸν ἔπαινον γενέσθαι ·
οὔ τε γὰρ τούτῳ κακόνους εἰμὶ μὰ τοὺς θεοὺς ὑμῖν τ ἀγαθὸν ἄν τι γίγνεσθαι βουλοίμην .
ἀλλ ὁρᾶτ , ὦ ἄνδρες Ἀθηναῖοι , μὴ κεχωρισμένον ᾖ λόγον εἰπεῖν εὖ καὶ προελέσθαι πράγματα συμφέροντα , καὶ τὸ μὲν ῥήτορος ἔργον ᾖ , τὸ δὲ νοῦν ἔχοντος ἀνθρώπου 0 .
ὑμεῖς τοίνυν οἱ πολλοί , καὶ μάλισθ οἱ πρεσβύτατοι , λέγειν μὲν οὐκ ὀφείλεθ ὁμοίως δύνασθαι τοῖς δεινοτάτοις ·
τῶν γὰρ εἰθισμένων τοῦτο τὸ πρᾶγμα 0 ·
νοῦν δ ἔχειν ὀφείλεθ ὁμοίως καὶ μᾶλλον τούτων 0 ·
αἱ γὰρ ἐμπειρίαι καὶ τὸ πόλλ ἑορακέναι τοῦτ ἐμποιοῦσι .
μὴ τοίνυν , ὦ ἄνδρες Ἀθηναῖοι , φανῆτ ἀγνοοῦντες ἐν τῷ παρόντι νῦν ὅτι αἱ διὰ τῶν λόγων ἀνδρεῖαι καὶ θρασύτητες , ἐὰν μὴ μεθ ὑπαρχούσης ὦσι παρασκευῆς καὶ ῥώμης , ἀκοῦσαι μέν εἰσιν ἡδεῖαι , πράττειν δ ἐπικίνδυνοι 0 .
αὐτίκα γὰρ τὸ μὴ πιτρέπειν τοῖς ἀδικοῦσιν , ὁρᾶθ ὡς καλὸν τὸ ῥῆμα 0 .
ἀποβλέψατε δὴ πρῶτον πρὸς τὸ ἔργον αὐτό .
δεῖ κρατῆσαι μαχομένους τῶν ἐχθρῶν τοὺς τὴν τοῦ ῥήματος τούτου σεμνότητ ἔργῳ ληψομένους .
εἰπεῖν μὲν γάρ , ὦ ἄνδρες Ἀθηναῖοι , πάντα πέφυκε ῥᾴδιον , πρᾶξαι δ οὐχ ἅπαντα .
οὐ γὰρ ἴσος πόνος καὶ ἱδρὼς πρό τε τοῦ λέγειν καὶ πρὸ τοῦ πράττειν ἐστίν .
ἐγὼ δ οὐ χείρους ὑμᾶς ἡγοῦμαι φύσει Θηβαίων ʽκαὶ γὰρ ἂν μαινοίμην , ἀλλ ἀπαρασκευοτέρους 0 .
φημὶ δὴ δεῖν τοῦ παρασκευάζεσθαι νῦν ποιεῖσθαι τὴν ἀρχήν , ἐπειδὴ τέως ἠμελεῖτε , οὐ τοῦ διαγωνίζεσθαι .
οὐ γὰρ ἀντιλέγω τὸ ὅλον , ἀλλ ὑπὲρ τοῦ τρόπου τῆς ἐγχειρήσεως ἐναντιοῦμαι .
ὅσην μέν , ὦ ἄνδρες Ἀθηναῖοι , πεποίηνται σπουδὴν οἱ πρέσβεις κατηγορῆσαι τῆς πόλεως ἡμῶν , ἅπαντες ἑοράκατε ·
πλὴν γὰρ οὐκ ἔχω τίνος εἴπω , τ ἄλλα πάνθ ὑμῖν ἀναθεῖναι πεπείρανται .
εἰ μὲν οὖν ἦσαν αὐτῶν ἀληθεῖς αἱ κατηγορίαι , χάριν γ εἴχετ εἰκότως ἄν , εἰ πρὸς ὑμᾶς οὕτως ὑμῶν κατηγόρουν καὶ μὴ πρὸς ἄλλους .
ἐπειδὴ δὲ διαστρέψαντες τ ἀληθῆ , καὶ τὰ μὲν παραβαίνοντες , ἀφ ὧν ἂν μεγάλους ἐπαίνους κομίσαισθε δικαίως , τὰ δ αἰτιασάμενοι ψευδῆ καὶ οὐ προσήκονθ ὑμῖν , κέχρηνται τῷ λόγῳ , πονηροὺς δίκαιον αὐτούς , ἐπειδὰν ἐξελεγχθῶσι ταῦτα πεποιηκότες , νομίζειν 0 .
εἰ γὰρ ῥήτορες δεινοὶ μᾶλλον εἶναι δοκεῖν ἢ μετ ἀληθείας ἐπιεικεῖς ἄνθρωποι νομίζεσθαι προείλοντο , οὐ δ αὐτοὶ κ αλοκἀγαθίας ἂν ὡς ἔοικεν ἀμφισβητοῖεν 0 .
ἔστι μὲν οὖν χαλεπὸν τὸ παρ ὑμῖν ὑπὲρ ὑμῶν ἐροῦντ ἀνεστηκέναι , ὥσπερ ῥᾴδιον τὸ καθ ὑμῶν 0 .
ἐγὼ γὰρ μὰ τὴν Ἀθηνᾶν οὐδένας ἂν τῶν ἄλλων ἀνθρώπων οὕτως οἶμαι τὰ προσόνθ αὑτοῖς ἀκοῦσαι νουθετουμένους , ὡς ὑμεῖς τὰ μὴ προσήκοντα κακῶς ἀκούοντες 0 .
οὐ μὴν οὐ δὲ τούτους θρασέως ἂν οὕτως ἡγοῦμαι ψεύδεσθαι , εἰ μὴ συνῄδεσαν ταῦτα , καὶ πρόδηλον ἦν ὅτι δεινότατοι πάντων ὑμεῖς ἐστ ἀκούειν ὅ τι ἄν τις καθ ὑμῶν λέγῃ .
εἰ μὲν οὖν ταύτης τῆς εὐηθείας δίκην ὑμᾶς δεῖ διδόναι , λόγους οὐ προσήκοντας κατὰ τῆς πόλεως ἀκούειν τοῦτ ἂν εἴη .
εἰ δ ὑπὲρ τῶν ἀληθῶν εἴ τι δίκαιον ῥητέον , ἐπὶ τοῦτ ἐγὼ παρελήλυθα , πιστεύων οὐκ αὐτὸς ἀξίως τῶν ὑμῖν πεπραγμένων εἰπεῖν δυνήσεσθαι , ἀλλὰ τὰ πράγματα , ὅπως ἄν τις εἴπῃ , δίκαια φανεῖσθαι 0 .
βουλοίμην δ ἂν ὑμᾶς , ὦ ἄνδρες Ἀθηναῖοι , ἴσους ἀκροατὰς ὑπὲρ ὑμῶν αὐτῶν γενέσθαι , καὶ μὴ τῷ προῆχθαι τοὺς λόγους ἐπαινέσαι τοὺς τούτων φιλονικεῖν .
οὐ γὰρ ἂν ὑμετέραν κακίαν οὐδεὶς ἔτι κρίναι , εἰ λέγοντός τινος εὖ παρεκρούσθητε , ἀλλὰ τῶν ἐπὶ τούτῳ σπουδὴν ποιησαμένων , ὅπως ὑμᾶς ἐξαπατήσουσιν 0 .
οἶμαι πάντας ἂν ὑμᾶς , ὦ ἄνδρες Ἀθηναῖοι , φῆσαι , ἃ βέλτισθ ἕκαστος ἡγεῖται τῇ πόλει , βούλεσθαι ταῦτα πραχθῆναι .
συμβαίνει δέ γε μὴ κατὰ τ αὐτὸ κεκρίσθαι παρὰ πᾶσι τὸ βέλτιστον ·
οὐ γὰρ ἂν ὑμῶν οἱ μὲν λέγειν , οἱ δὲ μὴ λέγειν ἐκέλευον 0 .
πρὸς μὲν τοίνυν τοὺς ὑπειληφότας ταῦτα συμφέρειν οὐδενὸς δεῖ λόγου τῷ μέλλοντι λέγειν ·
πεπεισμένοι γὰρ ὑπάρχουσι ·
πρὸς δὲ τοὺς τ ἀναντία συμφέρειν ἡγουμένους βραχέ εἰπεῖν βούλομαι .
μὴ θέλουσι μὲν οὖν ἀκούειν οὐκ ἔνι δήπου μαθεῖν , οὐδὲν μᾶλλον ἢ σιωπῶσιν μηδενὸς λέγοντος 0 ·
ἀκούσασιν δὲ δυοῖν ἀγαθοῖν οὐκ ἔνι θατέρου διαμαρτεῖν .
ἢ γὰρ πεισθέντες πάντες καὶ τ αὔτ ἐγνωκότες κοινότερον βουλεύσεσθε , οὗ μεῖζον εἰς τὰ παρόντ οὐδὲν ἂν γένοιτ ἀγαθόν , ἢ μὴ δυνηθέντος τοῦ λέγοντος διδάξαι βεβαιότερον τοῖς ἐγνωσμένοις πιστεύσετε .
χωρὶς δὲ τούτων οὐ δὲ καλὴν ὑποψίαν ἔχει ἥκειν μὲν εἰς τὴν ἐκκλησίαν ὡς ἐκ τῶν ῥηθησομένων τὸ κράτιστον ἑλέσθαι δέον , φανῆναι δέ , πρὶν ἐκ τῶν λόγων δοκιμάσαι , παρ ὑμῖν αὐτοῖς τι πεπεισμένους , καὶ τοῦθ οὕτως ἰσχυρὸν ὥστε μη δ ἐθέλειν παρὰ ταῦτ ἀκούειν .
ἴσως ὀχληρός , ὦ ἄνδρες Ἀθηναῖοι , τισὶν ὑμῶν εἶναι δοκῶ , πολλάκις λέγων περὶ τῶν αὐτῶν ἀεί .
ἀλλ ἐὰν ὀρθῶς σκοπῆτε , οὐκ ἐγὼ φανήσομαι τούτου δίκαιος ὢν ἔχειν τὴν αἰτίαν , ἀλλ οἱ μὴ πειθόμενοι τοῖς ὑμετέροις ψηφίσμασιν 0 .
εἰ γὰρ ἐκεῖνοι τὸ πρῶτον ἐποίησαν ἃ ὑμεῖς προσετάξατε , οὐδὲν ἂν τὸ δεύτερον ἡμᾶς ἔδει λέγειν , οὐ δ εἰ τὸ δεύτερον , αὖθις 0 .
νῦν δ ὅσῳ πλεονάκις τὰ προσήκονθ ὑμεῖς ἐψηφίσασθε , τοσούτῳ μοι δοκοῦσιν ἧττον ἐκεῖνοι παρεσκευάσθαι ποιεῖν .
πρότερον μὲν οὖν ἔγωγε μὰ τοὺς θεοὺς οὐκ ᾔδειν πρὸς τί ποτ εἴη τοῦτ εἰρημένον ἀρχὴ ἄνδρα δείκνυσιν ·
νῦν δὲ κ ἂν ἄλλον μοι δοκῶ διδάξαι .
οἱ γὰρ ἄρχοντες ἢ τινὲς αὐτῶν , ἵνα μὴ πάντας λέγω , τῶν μὲν ὑμετέρων ψηφισμάτων ἀλλ οὐ δὲ τὸ μικρότατον φροντίζουσιν , ὅπως δὲ λήψονται .
εἰ μὲν οὖν ἐνῆν δοῦναι , δικαίως ἂν αὐτὸ τοῦτό μοί τις ἐπέπληξεν , εἰ διὰ μικρὸν ἀνάλωμ ἐνοχλεῖν ὑμῖν ᾑρούμην ·
νῦν δ οὐκ ἔνι , καθάπερ οὐ δὲ τούτους λέληθεν .
εἰ δ ὑπὲρ ὧν ὑμῖν λῃτουργεῖν δεῖ , προσθήσειν αὑτοῖς οἴονταί με , ληροῦσιν .
καὶ ταῦτ ἴσως βούλονται καὶ προσδοκῶσιν ·
ἐγὼ δ οὐ ποιήσω ταῦτα , ἀλλ ἐὰν μὲν δῶσι , καθέλξω τὴν ναῦν καὶ τὰ προσήκοντα ποιήσω , εἰ δὲ μή , τοὺς αἰτίους ὑμῖν ἀποφανῶ 0 .
οὐδέν ἂν εὖ φρονοῦντ ἀντειπεῖν , ὦ ἄνδρες Ἀθηναῖοι , νομίζω , ὡς οὐχ ἁπάντων ἄριστόν ἐστιν τῇ πόλει μάλιστα μὲν ἐξ ἀρχῆς μηδὲν ἀσύμφορον πράττειν , εἰ δὲ μή , παρεῖναι εὐθὺς τοὺς ἐναντιωσομένους 0 .
δεῖ μέντοι τούτῳ προσεῖναι ἐθέλοντας ἀκούειν ὑμᾶς καὶ διδάσκεσθαι ·
οὐδὲν γὰρ πλέον εἶναι τὸν ἐροῦντα τὰ βέλτιστα , ἂν μὴ τοὺς ἀκουσομένους ἔχῃ 0 .
οὐ μὴν οὐ δ ἐκεῖν ἀλυσιτελὲς μετὰ ταῦτ ἂν φανείη , ὅσ ἄν τις ὑμᾶς ἢ διὰ καιρὸν ἢ δι ὥραν ἡμέρας ἢ δι ἄλλην τιν αἰτίαν παρακρούσηται , ταῦθ ὅταν ποτὲ βούλησθ ὑμῶν αὐτῶν ὄντες ἀκούειν , εἶναι τὸν ἐξετάσοντα πάλιν , ἵν ἐὰν μὲν οἷά φασιν οἱ τότε πείσαντες φανῇ , προθυμότερον πράττηθ ὡς ἔλεγχον δεδωκότα , ἐὰν δ ἄρα μὴ τοιαῦθ εὑρεθῇ , πρὶν πορρωτέρω προελθεῖν ἐπίσχητε 0 .
καὶ γὰρ ἂν δεινὸν εἴη , εἰ τοῖς τοῦ κρατίστου διαμαρτοῦσι τὸ χείριστον ἀνάγκη πράττειν εἴη , καὶ μή , τὸ δεύτερον ἐκ τῶν λόγων , ἐξείη μεταβουλεύσασθαι .
τοὺς μὲν οὖν ἄλλους ἅπαντας ἔγωγ ὁρῶ τὴν ἀειλογίαν προτεινομένους , ὅταν τι πιστεύωσι δικαίως αὑτοῖς πεπρᾶχθαι ·
οὗτοι δ αὖ τ οὐναντίον ἐγκαλοῦσιν , εἰ περὶ ὧν ἡμάρτετε νῦν ἀναθέσθαι βούλεσθε , τὴν ἀπάτην κυριωτέραν οἰόμενοι δεῖν εἶναι τῆς μετὰ τοῦ χρόνου βασάνου .
τὴν μὲν οὖν τούτων σπουδὴν οὐ δ ὑμῶν ἴσως ἀγνοοῦσιν οἱ πολλοί ·
δεῖ δ ὑπὲρ τῶν πραγμάτων , ἐπειδήπερ γέγονε λόγου τυχεῖν , ἅ τις ἡγεῖται κράτιστα , λέγειν .
ὅ τι μὲν μέλλει συνοίσειν πάσῃ τῇ πόλει , τοῦτο καὶ λέγειν εὔχομαι πάντας , ὦ ἄνδρες Ἀθηναῖοι , καὶ ὑμᾶς ἑλέσθαι .
ἐγὼ δ οὖν , ἃ πεπεικὼς ἐμαυτὸν τυγχάνω μάλιστα συμφέρειν ὑμῖν , ταῦτ ἐρῶ , δεηθεὶς ὑμῶν τοσοῦτον , μή τε τοὺς ἐξιέναι κελεύοντας ὑμᾶς διὰ τοῦτο νομίζειν ἀνδρείους , μή τε τοὺς ἀντιλέγειν ἐπιχειροῦντας διὰ τοῦτο κακούς .
οὐ γὰρ ὁ αὐτὸς ἔλεγχος , ὦ ἄνδρες Ἀθηναῖοι , τῶν τε λόγων καὶ τῶν πραγμάτων ἐστίν , ἀλλὰ δεῖ νῦν εὖ βεβουλευμένους ἡμᾶς φανῆναι , τότε δέ , ἂν ἄρα ταῦτα δοκῇ , τὰ τῆς ἀνδρείας ἀποδείξασθαι .
ἡ μὲν οὖν ὑμετέρα προθυμία παντὸς ἀξία καὶ τοιαύτη πάρεστιν οἵαν ἄν τις εὔξαιτ εὔνους ὢν τῇ πόλει ·
νῦν δ ὅσῳ τυγχάνει σπουδαιοτέρα , τοσούτῳ δεῖ μᾶλλον προϊδεῖν ὅπως εἰς δέον καταχρήσεσθ αὐτῇ .
οὐδενὸς γὰρ εὐδοκιμεῖ πράγματος ἡ προαίρεσις , ἂν μὴ καὶ τὸ τέλος συμφέρον καὶ καλὸν λάβῃ .
ἐγὼ δ οἶδά ποτ , ὦ ἄνδρες Ἀθηναῖοι , παρ ὑμῖν ἀκούσας ἀνδρὸς οὔ τ ἀνοήτου δοκοῦντος εἶναι οὔ τ ἀπείρου πολέμου , Ἰφικράτους λέγω , ὃς ἔφη δεῖν οὕτω προαιρεῖσθαι κινδυνεύειν τὸν στρατηγὸν ὅπως μὴ τὰ ἢ τὰ γενήσεται , ἀλλ ὅπως τά ·
οὕτως γὰρ εἶπε τῷ ῥήματι .
ἦν δὴ τοῦτο γνώριμον , ὅτι ὅπως καλῶς ἀγωνιεῖται ἔλεγεν .
ἐπειδὰν μὲν τοίνυν ἐξέλθητε , ὃς ἂν ἡγῆται , κύριος ὑμῶν ἐστι ·
νῦν δ ἕκαστος ὑμῶν αὐτῶν στρατηγεῖ .
δεῖ δὴ τοιαῦτα φανῆναι βεβουλευμένους δι ὧν πανταχῶς συνοίσει τῇ πόλει καὶ μὴ μελλουσῶν ἕνεκ ἐλπίδων τῆς παρούσης εὐδαιμονίας χεῖρόν τι ποιήσετε .
οὐδέν ἂν ᾠόμην , ὦ ἄνδρες Ἀθηναῖοι , πιστεύοντα τοῖς πεπραγμένοις ἐγκαλέσαι τοῖς καθιστᾶσιν εἰς λόγον ταῦτα ·
ὅσῳ γὰρ ἂν πλεονάκις ἐξετάζῃ τις αὐτά , ἀνάγκη τοὺς τούτων αἰτίους εὐδοκιμεῖν 0 .
οὐ μὴν ἀλλά μοι δοκοῦσιν αὐτοὶ φανερὸν καθιστάναι οὐκ ἐπί τῳ τῶν τῇ πόλει συμφερόντων πράξαντες .
ὡς γοῦν ἐξελέγχεσθαι μέλλοντες , ἂν πάλιν εἰς λόγον ἔλθωσιν , φεύγουσι καὶ δεινὰ ποιεῖν ἡμᾶς φασιν .
καίτοι ὅταν τοὺς ἐξελέγχειν βουλομένους δεινὰ ποιεῖν αἰτιᾶσθε , τί ἡμεῖς τοὺς ἡμᾶς αὐτοὺς ἐξηπατηκότας τηνικαῦτα λέγωμεν ;
ἦν μὲν δίκαιον , ὦ ἄνδρες Ἀθηναῖοι , τὴν ἴσην ὑπάρχειν παρ ὑμῶν ὀργὴν τοῖς ἐπιχειροῦσιν ὅσηνπερ τοῖς δυνηθεῖσιν ἐξαπατῆσαι 0 .
ὃ μὲν γὰρ ἦν ἐπὶ τούτοις , πεποίηται καὶ προήγαγον ὑμᾶς ·
τοῦ δὲ μὴ τέλος ταῦτ ἔχειν ἡ τύχη καὶ τὸ βέλτιον νῦν ὑμᾶς φρονεῖν ἢ ὅτ ἐξήχθηθ ὑπὸ τούτων , γέγονεν αἴτια .
οὐ μὴν ἀλλ ἔγωγ οὕτω πόρρω νομίζω τὴν πόλιν εἶναι τοῦ δίκην παρὰ τῶν ἀδικούντων λαμβάνειν ὥστ ἀγαπητὸν εἶναί μοι δοκεῖ , ἂν ὅπως μὴ πείσεσθε κακῶς δύνησθε φυλάττεσθαι ·
τοσαῦται τέχναι καὶ γοητεῖαι καὶ ὅλως ὑπηρεσίαι τινές εἰσιν ἐφ ὑμᾶς κατεσκευασμέναι .
τῆς μὲν οὖν τούτων κακίας οὐκ ἂν ἐν τῷ παρόντι τις ἐν δέοντι μάλιστα κατηγορήσειεν ·
βούλομαι δ ὑπὲρ ὧν ἀνέστην , ἃ νομίζω συμφέροντ εἰπεῖν .
ἡ μὲν εἰωθυῖα πάντα τὸν χρόνον βλάπτειν , ὦ ἄνδρες Ἀθηναῖοι , τὴν πόλιν λοιδορία καὶ ταραχὴ καὶ νυνὶ γέγονε παρὰ τῶν αὐτῶν ὧνπερ ἀεί 0 .
ἄξιον δ οὐχ οὕτω τούτοις ἐπιτιμῆσαι  ἴσως γὰρ ὀργῇ καὶ φιλονικίᾳ ταῦτα πράττουσι , καὶ τὸ μέγιστον ἁπάντων , ὅτι συμφέρει ταῦτα ποιεῖν αὐτοῖς  ἀλλ ὑμῖν , εἰ περὶ κοινῶν , ὦ ἄνδρες Ἀθηναῖοι , πραγμάτων καὶ μεγάλων συνειλεγμένοι τὰς ἰδίας λοιδορίας ἀκροώμενοι κάθησθε , καὶ οὐ δύνασθε πρὸς ὑμᾶς αὐτοὺς λογίσασθαι τοῦθ , ὅτι αἱ τῶν ῥητόρων ἁπάντων ἄνευ κρίσεως πρὸς ἀλλήλους λοιδορίαι , ὧν ἂν ἀλλήλους ἐξελέγξωσιν , ὑμᾶς τὰς εὐθύνας διδόναι ποιοῦσιν 0 .
πλὴν γὰρ ὀλίγων ἴσως , ἵνα μὴ πάντας εἴπω , οὐδεὶς αὐτῶν ἅτερος θατέρῳ λοιδορεῖται , ἵνα βέλτιόν τι τῶν ὑμετέρων γίγνηται ʽπολλοῦ γε καὶ δεἶ , ἀλλ ἵνα , ἃ τὸν δεῖνά φησι ποιοῦντα δεινότατ ἀνθρώπων ποιεῖν , ταῦτ αὐτὸς μετὰ πλείονος ἡσυχίας διαπράττηται .
ὅτι δ οὕτω ταῦτ ἔχει , μὴ ἐμοὶ πιστεύσητε , ἀλλ ἐν βραχεῖ λογίσασθε .
ἔστιν ὅπου τις ἀναστὰς εἶπεν παρ ὑμῖν πώποτε βουλόμενός τι λαβεῖν τῶν ὑμετέρων παρελήλυθ , ὦ ἄνδρες Ἀθηναῖοι , οὐχ ὑπὲρ ὑμῶν ;
οὐδεὶς δήπου , ἀλλ ὑπὲρ ὑμῶν καὶ δι ὑμᾶς , καὶ τοιαύτας προφάσεις λέγουσιν .
φέρε δὴ σκέψασθε , τί δή ποτ , ὦ ἄνδρες Ἀθηναῖοι , ὑπὲρ ὧν ἅπαντες λέγουσιν , οὐδὲν βέλτιον τοῖς ὅλοις νῦν ἢ πρότερον πράττετε , οὗτοι δ οἱ πάνθ ὑπὲρ ὑμῶν , ὑπὲρ αὑτῶν δ οὐδεὶς οὐδὲν πώποτ εἰρηκώς , ἐκ πτωχῶν πλούσιοι γεγόνασιν 0 ;
ὅτι φασὶν μέν , ὦ ἄνδρες Ἀθηναῖοι , φιλεῖν ὑμᾶς , φιλοῦσι δ οὐχ ὑμᾶς ἀλλ αὑτούς .
καὶ γελάσαι καὶ θορυβῆσαι καί ποτ ἐλπίσαι μετέδωκαν ὑμῖν , λαβεῖν δ ἢ κτήσασθαι τῇ πόλει κυρίως ἀγαθὸν οὐδὲν ἂν βούλοιντο .
ᾗ γὰρ ἂν ἡμέρᾳ τῆς λίαν ἀρρωστίας ἀπαλλαγῆτε , ταύτῃ τούτους οὐ δ ὁρῶντες ἀνέξεσθε .
νῦν δὲ δραχμῇ καὶ χοῒ καὶ τέτταρσιν ὀβολοῖς ὥσπερ ἀσθενοῦντα τὸν δῆμον διάγουσιν , ὁμοιότατ , ὦ ἄνδρες Ἀθηναῖοι , τοῖς παρὰ τῶν ἰατρῶν σιτίοις διδόντες ὑμῖν .
καὶ γὰρ ἐκεῖν οὔ τ ἰσχὺν ἐντίθησιν οὔ τ ἀποθνῄσκειν ἐᾷ , καὶ ταῦτ οὔ τ ἀπογνόντας ἄλλο τι μεῖζον πράττειν ἐᾷ , οὔ τ αὔτ ἐξαρκεῖν δύναται .
καὶ δίκαιον , ὦ ἄνδρες Ἀθηναῖοι , καὶ καλὸν καὶ σπουδαῖον , ὅπερ ὑμεῖς εἰώθατε , καὶ ἡμᾶς προνοεῖν , ὅπως τὰ πρὸς τοὺς θεοὺς εὐσεβῶς ἕξει 0 .
ἡ μὲν οὖν ἡμετέρα γέγονεν ἐπιμέλει ὑμῖν εἰς δέον ·
καὶ γὰρ ἐθύσαμεν τῷ Διὶ τῷ σωτῆρι καὶ τῇ Ἀθηνᾷ καὶ τῇ Νίκῃ , καὶ γέγονεν καλὰ καὶ σωτήρια ταῦθ ὑμῖν τὰ ἱερά .
ἐθύσαμεν δὲ καὶ τῇ Πειθοῖ καὶ τῇ Μητρὶ τῶν θεῶν καὶ τῷ Ἀπόλλωνι , καὶ ἐκαλλιεροῦμεν καὶ ταῦτα .
ἦν δ ὑμῖν καὶ τὰ τοῖς ἄλλοις θεοῖς τυθένθ ἱέρ ἀσφαλῆ καὶ βέβαια καὶ καλὰ καὶ σωτήρια .
δέχεσθ οὖν παρὰ τῶν θεῶν διδόντων τ ἀγαθά .
ἦν τις , ὡς ἔοικεν , χρόνος παρ ὑμῖν , ὦ ἄνδρες Ἀθηναῖοι , ὅτ ἐπηνάγκαζεν ὁ δῆμος , ὃν ἄνθρωπον ἴδοι σώφρονα καὶ χρηστόν , πράττειν τὰ κοινὰ καὶ ἄρχειν , οὐ σπάνει τῶν τοῦτο βουλομένων ποιεῖν  πάντα γὰρ τ ἄλλ εὐτυχῆ τὴν πόλιν κρίνων , ἓν οὐδέποτ εὐτυχῆσαι τοῦτο νομίζω , ἐπιλείπειν αὐτὴν τοὺς τὰ κοινὰ καρποῦσθαι βουλομένους  , ἀλλ ὅραμα τοῦτ ἐποιεῖθ ὁ δῆμος αὑτοῦ καλόν , ὦ ἄνδρες Ἀθηναῖοι , καὶ λυσιτελὲς τῇ πόλει .
οἵ τε γὰρ συνεχεῖς οἵδε παραζευγνυμένων σφίσιν ἐξ ἰδιωτῶν σπουδαίων καὶ δικαίων ἀνδρῶν , εὐλαβεστέρους αὑτοὺς παρεῖχον , οἵ τε χρηστοὶ μὲν ὑμῶν καὶ δικαίως ἂν ἄρχοντες , μὴ πάνυ δ οἷοί τ ἐνοχλεῖν καὶ παραγγέλλειν , οὐκ ἀπηλαύνοντο τῶν τιμῶν .
νῦν δὲ παντάπασι τὸν αὐτὸν τρόπον , ὦ ἄνδρες Ἀθηναῖοι , ὅνπερ τοὺς ἱερεῖς , οὕτως καθίστατε καὶ τοὺς ἄρχοντας 0 .
εἶτα θαυμάζετε , ἐπειδὰν ὁ δεῖν εὐδαίμων καὶ ὁ δεῖν ὑμῖν ᾖ συνεχῶς πολλὰ λαμβάνων , οἱ δ ἄλλοι περιίητε τὰ τούτων ἀγαθὰ ζηλοῦντες .
δεινότατοι γάρ ἐστ ἀφελέσθαι μὲν ὅσ ὑμῖν ὑπάρχει , καὶ νόμους περὶ τούτων θεῖναι , ἄν τις ἀστυνομήσῃ δὶς ἢ τὰ τοιαῦτα , στρατηγεῖν δ ἀεὶ τοὺς αὐτοὺς ἐᾶν 0 .
καὶ τὸ μὲν τοὺς ἐπὶ τῶν πράξεων ὄντας ἴσως ἔχει πρόφασιν ·
τὸ δὲ τοὺς ἄλλους , οἳ ποιοῦσι μὲν οὐδέν , χώραν δ ἀτέλεστον ἔχουσιν αὐτοὶ τετελεσμένοι , μωρία 0 .
ἀλλὰ καὶ ὑμῶν αὐτῶν ʽεἰσὶ δ οὐκ ὀλίγοἰ προσάγειν χρή .
ἂν γὰρ ὡσπερεὶ ζυγῷ ἱστῆτε , πρόεισιν ὃς ἂν ἄξιος ᾖ του μετὰ ταῦτ αὐτός .
τὸ μέν , ὦ ἄνδρες Ἀθηναῖοι , πεπεικόθ ἑαυτὸν ἔχειν τι συμφέρον εἰπεῖν ἀνίστασθαι καὶ καλὸν καὶ προσῆκον εἶναί μοι δοκεῖ , τὸ δὲ μὴ βουλομένους ἀκούειν βιάζεσθαι παντελῶς ἔγωγ αἰσχρὸν ἡγοῦμαι .
οἴομαι δέ , ἐὰν ἐθελήσητέ μοι πείθεσθαι τήμερον , καὶ τὰ βέλτιστα μᾶλλον ὑμᾶς ἑλέσθαι δυνήσεσθαι καὶ τοὺς τῶν ἀναβαινόντων λόγους βραχεῖς ποιήσειν .
τί οὖν συμβουλεύω ;
πρῶτον μέν , ὦ ἄνδρες Ἀθηναῖοι , περὶ αὐτῶν ὧν σκοπεῖτε τὸν παριόντα λέγειν ἀξιοῦν .
πολλὰ γὰρ ἄλλα τις ἂν περιέλθοι τῷ λόγῳ καὶ πόλλ ἂν ἀστεῖ εἴποι , ἄλλως τε καὶ ὥσπερ τούτων ἔνιοι δεινῶν ὄντων 0 .
ἀλλ εἰ μὲν ῥημάτων ἥκετ ἀκουσόμενοι , ταῦτα λέγειν καὶ ἀκούειν χρή 0 ·
εἰ δ ὑπὲρ πραγμάτων αἱρέσεως βουλευσόμενοι , αὐτὰ καθ ἑαυτὰ παραινῶ τὰ πράγμαθ ὡς μάλιστα κρίνειν , ἀφελόντας ὅσοι λόγοι πεφύκασιν ἐξαπατᾶν .
ἓν μὲν οὖν τοῦτο λέγω , δεύτερον δέ , ὅ τισιν ἴσως παράδοξον ἔσται πρὸς τὸ τοὺς λόγους ἐλάττους εἶναι , σιωπῶντας ἀκούειν 0 .
περὶ μὲν γὰρ τοῦ ταῦτ ἢ κεῖνα συμφέρειν , καὶ πότερ ἂν δικαιότερον προέλοιθ ἡ πόλις , οὔ τ εἰσὶ λόγοι πολλοὶ μὴ βουλομένοις μάτην ἀδολεσχεῖν , οὔ τε πᾶς τις ἂν αὐτοὺς εἰπεῖν ἔχοι ·
ὡς δὲ καὶ δίκαιον ἀκούειν καὶ πρὸς τὸν θόρυβον ἀποκρίνασθαι καὶ λόγον ἐκ λόγου λέγειν , οὐδεὶς ὅστις οὐχὶ δύναιτ ἄν 0 .
ἐκ δὴ τοῦ θορυβεῖν οὐκ ἀπαλλάττεσθε λόγων , ἀλλὰ καὶ περὶ τῶν οὐδὲν εἰς χρείαν ἐπαναγκάζεσθ ἀκούειν .
ἡ μὲν οὖν ἐμὴ γνώμη περὶ ὧν βουλεύεσθε , ἥδ ἐστίν .
παντὸς ἀρχομένῳ σπουδαίου καὶ λόγου καὶ ἔργου ἀπὸ τῶν θεῶν ὑπολαμβάνω προσήκειν πρῶτον ἄρχεσθαι .
εὔχομαι δὴ τοῖς θεοῖς πᾶσι καὶ πάσαις , ὅ τι τῷ δήμῳ τῷ Ἀθηναίων ἄριστόν ἐστι καὶ τοῖς εὐνοοῦσι τῷ δήμῳ καὶ νῦν καὶ εἰς τὸν ἔπειτα χρόνον , τοῦτ ἐμοὶ μὲν ἐπὶ νοῦν ἐλθεῖν γράψαι , τοῖς δ ἐκκλησιάσασιν Ἀθηναίων ἑλέσθαι .
εὐξάμενος δὲ ταῦτα , τῆς ἀγαθῆς ἐπινοίας ἐλπίδ ἔχων παρὰ τῶν θεῶν , τάδ ἐπιστέλλω .
δημοσθένης τῇ βουλῇ καὶ τῷ δήμῳ χαίρειν 0 .
περὶ μὲν τῆς ἐμῆς οἴκαδ ἀφίξεως ἀεὶ νομίζω πᾶσιν ὑμῖν ἔσεσθαι βουλεύσασθαι , διόπερ νῦν οὐδὲν περὶ αὐτῆς γέγραφα ·
τὸν δὲ παρόντα καιρὸν ὁρῶν ἑλομένων μὲν ὑμῶν τὰ δέοντα ἅμα δόξαν καὶ σωτηρίαν καὶ ἐλευθερίαν δυνάμενον κτήσασθαι οὐ μόνον ὑμῖν ἀλλὰ καὶ τοῖς ἄλλοις ἅπασιν Ἕλλησιν , ἀγνοησάντων δ ἢ παρακρουσθέντων οὐ ῥᾴδιον αὖθις τὸν αὐτὸν ἀναλαβεῖν , ᾠήθην χρῆναι τὴν ἐμαυτοῦ γνώμην ὡς ἔχω περὶ τούτων εἰς μέσον θεῖναι 0 .
ἔστι μὲν οὖν ἔργον ἐξ ἐπιστολῆς ἐμμεῖναι συμβουλῇ ·
πολλοῖς γὰρ εἰώθατ ἀπαντᾶν ὑμεῖς πρὸ τοῦ περιμεῖναι μαθεῖν .
λέγοντι μὲν οὖν ἔστιν αἰσθέσθαι τί βούλεσθε καὶ διορθώσασθαι τ ἀγνοούμενα ῥᾴδιον 0 ·
τὸ δὲ βιβλίον οὐδεμίαν ἔχει βοήθειαν τοιαύτην πρὸς τοὺς θορυβοῦντας .
οὐ μὴν ἀλλ ἐὰν ἐθελήσητ ἀκοῦσαι σιγῇ καὶ περιμείνητε πάντα μαθεῖν , οἴομαι , ὡς σὺν θεοῖς εἰρῆσθαι , καίπερ βραχέων τῶν γεγραμμένων ὄντων , αὐτός τε φανήσεσθαι μετὰ πάσης εὐνοίας τὰ δέονθ ὑπὲρ ὑμῶν πράττων καὶ τὰ συμφέρονθ ὑμῖν ἐμφανῆ δείξειν .
οὐχ ὡς ἀπορούντων δ ὑμῶν ῥητόρων , οὐ δὲ τῶν ἄνευ λογισμοῦ ῥᾳδίως ὅ τι ἂν τύχωσιν ἐρούντων , ἔδοξέ μοι τὴν ἐπιστολὴν πέμπειν ·
ἀλλ ὅσα τυγχάνω δι ἐμπειρίαν καὶ τὸ παρηκολουθηκέναι τοῖς πράγμασιν εἰδώς , ταῦτ ἐβουλήθην τοῖς μὲν προαιρουμένοις λέγειν ἐμφανῆ ποιήσας ἀφθόνους ἀφορμὰς ὧν ὑπολαμβάνω συμφέρειν ὑμῖν δοῦναι , τοῖς δὲ πολλοῖς ῥᾳδίαν τὴν τῶν βελτίστων αἵρεσιν καταστῆσαι .
ὧν μὲν οὖν ἕνεκ ἐπῆλθέ μοι τὴν ἐπιστολὴν γράφειν , ταῦτ ἐστίν .